Tracy Drain

Tracy Drain panèka palako teknik bâgiyân Flight Systems Engineer NASA è Jet Propulsion Labs (JPL), Amèrika Serikat. Tracy jhughân aropa'aghi Deputy Chief Engineer ghâbây misi JUNO, sè ampon adhârâttaghi pesawat anḍi'in NASA è planèt Jupiter bulân Junè 2016. Tracy akabin sareng angghuta JPL, Ted Drain.

 Pamolangan 
Tracy Drain lahèr è Louisville, Kentucky, Amèrika Serikat. È bâkto ghi' ngoḍâna, Tracy lèbur ajhâr tentang lowar angghâsa bân proses pambhângonan tata surya, saèngghâ Tracy motossaghi ka'angghuy ajhâr teknik messin è kellas 11 Waggener High School. Tracy lèbur ḍâ' cem-macemma fèlem sè acarèta tentang lowar angghâsa, akadhi Star Trek, Star Wars bân Battlestar Galactica. Taon 1998, Tracy ngaollè gellar sarjana teknis mesin ḍâri Universitas Kentucky bân gellar pascasarjana teknik mesin taon 2000 è Institut Teknologi Georgia. Tracy dhâddhi orèng sè lu-ghâllu ḍâlem kalowargana sè ollè gellar sarjana. È bâkto kuliyâ, Tracy toman dhâddhi mahasiswa magang ḍuwâ' kalè è mosèm panas è NASA Langley."Tracy Drain Biography" (PDF). University of Washington. Èyaksès tangghâl 6 Jânuwari 2026.

 Lako 
Sa'amponna marè pamolangan pascasarjana taon 2000, Tracy langsong alako è Jet Propulsion Laboratory è bâgiyân Mars Reconnaissance Orbiter. Sa'amponna paluncurân satelit taon 2005, Tracy èpromosiaghi ḍhâddhi kapala teknik sistem. Taon 2007, Tracy agabung kalabân proyek kèpler mènangka Missions Readiness Lead, nyarè planèt sè paḍâ bân bhumè. Namong, è taon 2009, Kèpler ambu ḍâri proyek ka'ḍinto. Sa'amponna ghânèka, Tracy alako kalabân JUNO, ka'agghuy ajhâr gravitasi bân mèdan magnèt ḍâ' Jupiter.

 Sombher